A BIZOTTSÁG 2728/81/EGK RENDELETE
(1981. szeptember 10.)
az 1727/70/EGK, az 1728/70/EGK, a 2603/71/EGK, a 638/74/EGK és a 410/76/EGK rendeletnek a közösségi termelésű dohányfajták szerinti alkalmazása tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel Görögország csatlakozási okmányára és különösen annak 73. cikkére,
tekintettel a legutóbb Görögország csatlakozási okmányával módosított, a nyersdohány piacának közös szervezéséről szóló, 1970. szeptember 21-i 727/70/EGK tanácsi rendeletre1 és különösen annak 3. cikke (3) bekezdésének első albekezdésére, 5. cikke (6) bekezdésére, 6. cikke (10) bekezdésére és 7. cikke (4) bekezdésére,
tekintettel a legutóbb a 330/74/EGK rendelettel2 módosított, a nyersdohányra vonatkozó intervenciós kiadások finanszírozásáról szóló, 1971. július 26-i 1697/71/EGK tanácsi rendeletre3 és különösen annak 6. cikke (2) bekezdésére,
mivel az 1981-es betakarításra vonatkozó normatív és intervenciós áraknak, a leveles dohány felvásárlóinak nyújtott jövedelemtámogatásoknak, a bálás dohány származtatott intervenciós árának, valamint a referenciaminőségeknek a rögzítéséről szóló, 1981. május 19-i 1534/81/EGK tanácsi rendelet4 meghatározta a Görögországban termelt dohányfajták jegyzékét azok referenciaminőségének meghatározásával együtt; mivel ennek megfelelően szükséges módosítani a különböző dohányfajtákra és referenciaminőségekre vonatkozó rendelkezéseket tartalmazó következő rendeleteket:
- a legutóbb a 290/81/EGK rendelettel5 módosított, a nyersdohányra vonatkozó intervenciós eljárásról szóló, 1970. augusztus 25-i 1727/70/EGK bizottsági rendelet6,
- a legutóbb a 290/81/EGK rendelettel módosított, az intervenciós hivatalok birtokában lévő dohány elsődleges feldolgozására és piaci előkészítésére vonatkozó szerződések megkötésének részletes szabályairól szóló, 1971. december 6-i 2603/71/EGK bizottsági rendelet7,
- az 1979/79/EGK rendelettel8 módosított, a nyersdohánynak az intervenciós hivataloknál történő tárolásából származó mennyiségi veszteségére vonatkozó megengedett mértékek rögzítéséről szóló, 1974. március 20-i 638/74/EGK bizottsági rendelet9,
- a legutóbb a 290/81/EGK rendelettel módosított, a dohány elsődleges feldolgozásának és piaci előkészítésének felügyeletével összefüggő legnagyobb megengedett súlycsökkenés rögzítéséről szóló, 1976. február 23-i 410/76/EGK bizottsági rendelet10;
mivel Görögország csatlakozási okmányának I. melléklete révén a legutóbb a 290/81/EGK rendelettel módosított, 1728/70/EGK bizottsági rendeletbe11 beillesztették a Görögországban termelt fajtákra vonatkozó áremelési és -csökkentési kulcsot; mivel mindazonáltal a görög dohányminőségek választékának részletesebb értékelése, valamint az említett dohányfajták osztályozásának az 1534/81/EGK rendelettel való bevezetése alapján ezt a kulcsot módosítani kell;
mivel az intervenciós hivatalok által beszerzett leveles dohány tekintetében a 327/71/EGK tanácsi rendelet12 1. cikke rendelkezik az elsődleges feldolgozásra és a piaci előkészítésre vonatkozó szerződések pályázati eljárás keretében történő megkötéséről, amely szerint ezeket a szerződéseket a legmagasabb ajánlatot tevőnek kell odaítélni, feltéve, hogy az ajánlat nem haladja meg az egyes fajtákra megállapítandó összeget;
mivel a 2603/71/EGK bizottsági rendelet rögzítette az említett összegeket; mivel bizonyos fajták esetében a számításokban használt összetevők jelentősen megváltoztak az említett összegek legutóbbi aktualizálása óta; mivel ezért ismételten szükséges az összegeket eszerint aktualizálni;
mivel az e rendeletben előírt intézkedések összhangban vannak a Dohánypiaci Irányítóbizottság véleményével,
ELFOGADTA EZT A RENDELETET:
1. cikk
Az 1727/70/EGK rendelet a következőképpen módosul:
1. Az I. melléklet e rendelet I. mellékletével összhangban módosul.
2. A II. melléklet e rendelet II. mellékletével összhangban módosul.
3. A IV. melléklet e rendelet III. mellékletével összhangban módosul.
2. cikk
Az 1728/70/EGK rendelet a következőképpen módosul:
1. Az I. melléklet e rendelet IV. mellékletével összhangban módosul.
2. A II. melléklet e rendelet V. mellékletével összhangban módosul.
3. cikk
A 2603/71/EGK rendelet melléklete helyébe e rendelet VI. melléklete lép.
4. cikk
A 638/74/EGK rendelet melléklete helyébe e rendelet VII. melléklete lép.
5. cikk
A 410/76/EGK rendelet e rendelet VIII. mellékletével összhangban módosul.
6. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ezt a rendeletet első alkalommal az 1981-ben betakarított dohányra kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1981. szeptember 10-én.